
A V I Z


asupra propunerii legislative privind stimularea 


şi sprijinirea căsătoriilor.





		


		Cu adresa nr.369 din 22 ianuarie 1998, înregistrată sub nr.33/XVIII/11 din 22 ianuarie 1998, Secretarul General al Camerei Deputaţilor, a trimis Comisiei juridice, de disciplină şi imunităţi, spre dezbatere şi avizare,  propunerea legislativă menţionată mai sus.


		In conformitate cu prevederile art.57 din Regulamentul Camerei Deputaţilor, membrii Comisiei juridice, de disciplină şi imunităţi au luat în dezbatere propunerea legislativă privind stimularea şi sprijinirea căsătoriilor, în şedinţa din 24 februarie 1998.


		In urma examinării, membrii comisiei au hotărât, cu majoritate de voturi, să o avizeze favorabil cu recomandarea ca la dezbaterea în fond, Comisia pentru buget, finanţe şi bănci să ţină seama atât de observaţiile şi propunerile Consiliului Legislativ din avizul favorabil dat cu nr.976 din 30 decembrie 1997, cât şi de necesitatea solicitării punctului de vedere al Guvernului, în conformitate cu prevederile art.110 alin.(1) şi 137 alin. (5) din Constituţia României.  


		In raport de obiectul şi conţinutul său, această propunere legislativă face parte din categoria legilor ordinare.

